CELEX: 32010D0463
Language: sk
Date: 2010-08-20 00:00:00
Title: 2010/463/EÚ: Rozhodnutie Komisie z  20. augusta 2010 , ktorým sa menia a dopĺňajú rozhodnutia 92/260/EHS, 93/195/EHS, 93/197/EHS a 2004/211/ES, pokiaľ ide o dočasný vstup, opätovný vstup po dočasnom vývoze a dovoz registrovaných koní a dovoz spermy koní ( Equinae ) z určitých oblastí Egypta [oznámené pod číslom K(2010) 5703]  Text s významom pre EHP

21.8.2010   
            
            
               SK
            
            
               Úradný vestník Európskej únie
            
            
               L 220/74
            
         ROZHODNUTIE KOMISIE
   z 20. augusta 2010,
   ktorým sa menia a dopĺňajú rozhodnutia 92/260/EHS, 93/195/EHS, 93/197/EHS a 2004/211/ES, pokiaľ ide o dočasný vstup, opätovný vstup po dočasnom vývoze a dovoz registrovaných koní a dovoz spermy koní (Equinae) z určitých oblastí Egypta
   [oznámené pod číslom K(2010) 5703]
   (Text s významom pre EHP)
   (2010/463/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 90/426/EHS z 26. júna 1990 o zdravotnom stave zvierat v súvislosti s presunom a dovozom zvierat čeľade koňovitých (equidae) z tretích krajín (1), a najmä na jej článok 12 ods. 1 a 4, článok 15 písm. a), článok 16 a na úvodnú vetu jej článku 19 a na článok 19 body i) a ii),
   so zreteľom na smernicu Rady 92/65/EHS z 13. júla 1992, ktorou sa ustanovujú veterinárne požiadavky na obchodovanie so zvieratami, spermou, vajíčkami a embryami, na ktoré sa nevzťahujú veterinárne požiadavky ustanovené v osobitných právnych predpisoch Spoločenstva uvedených v prílohe A oddiele I k smernici 90/425/EHS (2), a najmä na jej článok 17 ods. 3 písm. a),
   keďže:
   
               (1)
            
            
               V rozhodnutí Komisie 92/260/EHS z 10. apríla 1992 o veterinárnych podmienkach a o veterinárnom osvedčovaní pre dočasný vstup registrovaných koní (3) je uvedený zoznam tretích krajín, z ktorých sa má povoliť dočasný vstup takýchto koní do Únie, spolu s požiadavkami na osvedčovanie. Na zozname, uvedenom v prílohe I k danému rozhodnutiu, sú aj tretie krajiny a ich časti zaradené do určitých sanitárnych skupín od A po F. Určité oblasti Egypta patria v súčasnosti do sanitárnej skupiny E.
            
         
               (2)
            
            
               V rozhodnutí Komisie 93/195/EHS z 2. februára 1993 o veterinárnych podmienkach a o veterinárnej certifikácii pre opakovaný vstup registrovaných koní určených na dostihy, súťaže a kultúrne podujatia po dočasnom vývoze (4) je uvedený zoznam tretích krajín, z ktorých sa má povoliť opätovný vstup takýchto koní do Únie, spolu s požiadavkami na osvedčovanie. Na zozname, uvedenom v prílohe I k danému rozhodnutiu, sú aj tretie krajiny a ich časti zaradené do určitých sanitárnych skupín od A po E. Určité oblasti Egypta patria v súčasnosti do sanitárnej skupiny E.
            
         
               (3)
            
            
               V rozhodnutí Komisie 93/197/EHS z 5. februára 1993 o veterinárnych podmienkach a o veterinárnom osvedčení pre dovozy registrovaných zvierat koňovitých a zvierat koňovitých určených na chov a produkciu (5) je uvedený zoznam tretích krajín, z ktorých sa má povoliť dovoz takýchto zvierat z čeľade koňovité do Únie, spolu s požiadavkami na osvedčovanie. Na zozname, uvedenom v prílohe I k danému rozhodnutiu, sú aj tretie krajiny a ich časti zaradené do určitých sanitárnych skupín od A po G. Pokiaľ ide o dovoz registrovaných koní do Únie, určité oblasti Egypta patria v súčasnosti do sanitárnej skupiny E.
            
         
               (4)
            
            
               V rozhodnutí Komisie 2004/211/ES zo 6. januára 2004, ktorým sa ustanovuje zoznam tretích krajín a častí ich územia, z ktorých členské štáty povoľujú dovoz živých zvierat koňovitých a ich spermy, oocytov a embryí (6), je uvedený zoznam tretích krajín alebo častí ich územia, z ktorých majú členské štáty povoliť dovoz zvierat čeľade koňovitých a ich spermy, vajíčok a embryí koní (Equinae) a uvádzajú sa ďalšie podmienky uplatniteľné na takýto dovoz. Tieto podmienky boli určené tak, aby zohľadňovali rozdiely medzi sanitárnymi skupinami stanovenými v rozhodnutiach 92/260/EHS, 93/195/EHS and 93/197/EHS a uvedenými v stĺpci 5 prílohy I k rozhodnutiu 2004/211/ES.
            
         
               (5)
            
            
               V júni vykonala Komisia v Egypte veterinárnu inšpekciu. Výsledky tejto inšpekcie neboli uspokojivé. Boli identifikované značné nedostatky v kontrolách pohybu zvierat čeľade koňovitých z iných častí Egypta do oblastí uvedených v rozhodnutí 2004/211/ES ako oblasti oprávnené na vývoz do Únie, ako aj v postupoch pri osvedčovaní a v politike danej tretej krajiny, pokiaľ ide o dovoz zvierat čeľade koňovitých z oblastí, ktoré sú infikované africkým morom koní alebo v ktorých existuje riziko takejto infekcie.
            
         
               (6)
            
            
               Daná situácia môže viesť k vážnemu ohrozeniu zdravia zvierat v populácii koní (Equinae) v Únii, a preto by sa mali dočasný vstup, opätovný vstup po dočasnom vývoze a dovoz registrovaných koní a dovoz spermy koní (Equinae) z určitých oblastí Egypta do Únie pozastaviť.
            
         
               (7)
            
            
               Rozhodnutia 92/260/EHS, 93/195/EHS, 93/197/EHS a 2004/211/ES by sa preto mali zodpovedajúcim spôsobom zmeniť a doplniť.
            
         
               (8)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   V prílohe I k rozhodnutiu 92/260/EHS sa zo sanitárnej skupiny E vypúšťa Egypt.
   Článok 2
   V prílohe I k rozhodnutiu 93/195/EHS sa zo sanitárnej skupiny E vypúšťa Egypt.
   Článok 3
   V prílohe I k rozhodnutiu 93/197/EHS sa zo sanitárnej skupiny E vypúšťa Egypt.
   Článok 4
   V prílohe I k rozhodnutiu 2004/211/ES sa položka pre Egypt nahrádza týmto:
   
      
                  „EG
               
               
                  Egypt
               
               
                  EG-0
               
               
                  Celá krajina
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
            
                  EG-1
               
               
                  guvernoráty Alexandria, Beheira, Krafr el Sheikh, Damietta, Dakahlia, Port-Saíd, Sharkia, Gharbia, Menoufia, Kalioubia, Ishmailia, Severný Sinaj, Južný Sinaj, Káhira (ako väčšia Káhira vrátane mesta Gízy), Suez, Marsa Martrouh, Fayoum, Gíza a Beni Suef
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
               
                  —“
               
            
   Článok 5
   Toto rozhodnutie je určené členským štátom.
   
      V Bruseli 20. augusta 2010
      
         
            Za Komisiu
         
         John DALLI
         
            člen Komisie
         
      
   
   
      (1)  Ú. v. ES L 224, 18.8.1990, s. 42.
   
      (2)  Ú. v. ES L 268, 14.9.1992, s. 54.
   
      (3)  Ú. v. ES L 130, 15.5.1992, s. 67.
   
      (4)  Ú. v. ES L 86, 6.4.1993, s. 1.
   
      (5)  Ú. v. ES L 86, 6.4.1993, s. 16.
   
      (6)  Ú. v. EÚ L 73, 11.3.2004, s. 1.